Сытхуэдэ псы дызэфэр?
Къэбэрдей-Балъкъэрым Къабзагъэмрэ эпидемиологиемкIэ и центрым жылагъуэхэм дэт псы къыщIэшыпIэхэм яIэ щытыкIэр къепщытэ. Ар икIи гурыIуэгъуэщ — гъатхэр къоблагъэ, къурш лъапэхэмрэ псы Iуфэхэмрэ къыщыткIу уэсым псы ежэххэр къагъэутхъуэ.
Иджырей къэпщытэныгъэхэм къызэрагъэлъэгъуащи, языныкъуэ жылагъуэхэм яIэрыхьэ псыр щIагъуэкъым. Къапщтэмэ, Зэрэгъыж, Псыгуэнсу жылагъуэхэм я псы хъумапIэхэм яIэкъым псыр зэрагъэкъабзэ. Аращи, псы ежэххэр зэрыщыт дыдэу бжьамийхэм йолъадэ. ЩытыкIэр щынэхъыфIкъым Шэджэм щIыналъэми.
Жылагъуэхэм я унафэщIхэм мы ныкъусаныгъэр ягъэзэкIуэжын хуейщ. Абы папщIэ псы хъумапIэхэм псыр зэрагъэкъаб- зэ пкъыгъуэхэу сэкъат зыгъуэтахэр щIэкIэ щахъуэжынущ, ар нобэм къэс зимыIэххахэм ягъэувын хуейуэ къапэщытщ. Дауэ мыхъуми, Iуэхур икIэщIыпIэкIэ зэфIэхын хуейуэ къыхуагъэуващ. Мы лэжьыгъэр къелъахъэ къуажэдэсхэм ящыщ куэдым псы уасэр зэрамытым. Абы и зэранкIэ и чэзум яхуэткъым псыр къызэрыщIаш насосхэм ягъэкIуэщI элекрокъарум и уасэр. Псом хуэмыдэу псыр куууэ къыщыщIаш къуажэхэм. Апхуэдэщ, къапщтэмэ, Аргуданыр. ЦIыхухэр зэфэну псыкIэ тэмэму къызэгъэпэщащ Бахъсэн щIыналъэр, Урыхум иджыблагъэ псы хъумапIэр щагъэувыжащ.
Шэрэдж Дисэ.
